disproporsjonering
Store norske leksikon,Realfag,Kjemi,Kjemi
Disproporsjonering er innen kjemi det at et atomslag i en forbindelse eller løsning etter en kjemisk reaksjon opptrer i både høyere og lavere oksidasjonstrinn. Det betyr at det dannes to forbindelser med ulike oksidasjonstall; en hvor atomslaget har høyere oksidasjonstall og en hvor det har lavere.
Et eksempel er reaksjonen gitt ved følgende reaksjonsligning:2 Cu+ → Cu2+ + CuHer hadde kobber (Cu) oksidasjonstall 1+, og det disproporsjonerte til oksidasjonstallene 2+ og 0.Noen andre eksempler er reaksjonen mellom klorgass og vann til klorid og hypokloritt:Cl2 (0) + H2O →HCl (-1) + HOCl (1)og spalting av hydrogenperoksid:H2O2 (-1)→ H2O (-2) + ½ O2 (0)Oksidasjonstallene er her satt i parentes. Vanligvis blir oksidasjonstall angitt med romerske tall over grunnstoffets symbol (se oksidasjonstall). Et eksempel fra organisk kjemi er når metanal (formaldehyd) og vann går over til metanol og metansyre:2HCHO + H2O→ CH3OH + HCOOH Les mer i Store norske leksikon oksidasjonstall kjemisk reaksjon